РЕГЛАМЕНТ (ЕО) № 75/2008 НА СЪВЕТА
от 28 януари 2008 година
за изменение на Регламент № 1207/2001 относно процедурите, улесняващи издаването или съставянето в рамките на Общността на доказателства за произход и издаването на разрешения на одобрени износители съгласно разпоредбите за преференциална търговия между Европейската общност и определени страни
(Текст от значение за ЕИП)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133 от него,
като взе предвид предложението на Комисията,
като има предвид, че:
(1)
Регламент (ЕО) № 1207/2001 (1) определя правилата, предназначени да улеснят правилното издаване или съставянето на доказателства за произход във връзка с износа на продукти от Общността в контекста на преференциалните търговски отношения с определени трети страни.
(2)
Приложения III и IV към Регламент (ЕО) № 1207/2001 следва да бъдат изменени, за да се гарантира правилното посочване на произхода на материалите, които се използват в Общността за изработката на продукти с произход.
(3)
Поради това Регламент (ЕО) № 1207/2001 следва да се измени съответно,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1207/2001 се изменя, както следва:
1.
Приложение III се заменя с текста, изложен в приложение I към настоящия регламент;
2.
Приложение IV се заменя с текста, изложен в приложение II към настоящия регламент.
Член 2
Декларации на доставчика за продукти без статут на преференциален произход, съставени преди датата на влизане в сила на настоящия регламент, остават валидни.
Член 3
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 януари 2008 година.